અદાણી ગ્રૂપ સામે આક્ષેપ કરતા ઓસ્ટ્રેલિયાની પરંપરાગત જાતિઓ વાનગન અને જેગલિંગુઆના પ્રવક્તા અને નેતા એડ્રિયન બુરાગુબાએ ઓસ્ટ્રેલિયાની ફેડરલ કોર્ટ સમક્ષ એવો દાવો કર્યો છે કે અદાણીએ નેટિવ ટાઇટલ ટ્રિબ્યૂનલને ગેરમાર્ગે દોરી હોવાથી કાર્માઇકલ ખનન પ્રોજેક્ટને આગળ ધપાવવા માટે આપવામાં આવેલા ચુકાદાને જાહેર હિતમાં રદબાતલ ઠરાવવો જોઇએ. બુરાગુબાના બેરિસ્ટર ડેવિડ યારોએ બ્રિસ્બેનમાં સોમવારે અદાલતની સુનાવણી દરમિયાન જણાવ્યું હતું કે ટ્રિબ્યૂનલનો નિર્ણય ગેરકાયદે છે, કારણ કે અદાણી દ્વારા ક્વિન્સલેન્ડના ગેલીલીબેસીનમાં આ ખાણપ્રોજેક્ટને થનારા આર્થિક લાભો અંગે ગેરમાર્ગે દોરવામાં આવ્યો છે.